VILHO NIEMI

Vuonna 1908 Suojärvellä syntynyt Vilho Niemi loikkasi Neuvostoliittoon syystalvella 1931. Vilhon kirjeitä alkuajoista Neuvostoliittoon ei ole säilynyt, mutta Uralilta Vilho kirjoitti useamman kirjeen Suojärvelle. Vilho kirjoitti Vihtori Koivulle, joka oli ollut aikaisemmin Kersonissa ja palannut myöhemmin Suomeen.

Vastaanottaja: Vihtori Koivu, Suojärvi, Liete.OLOT

Lähettäjä: Vilho Niemi Urali Seljapinski ”Seljapinski 23/10 -34

Nyt kirjoitan muutaman sanan seikkailuelämästäni onhan se aikan kulunut kohta kolme vuotta, vaikka tulihan se tehtyä vika teko, olis pitänyt kuitenkin olla siellä eikä lähteä risteilemään. Mutta onhan se kuitenkin nuorelle miehelle opiksi tämä maailman koulu niinkun sanovat minkä nuorena oppii sen vanhana taitaa ja muistaa sama on minullakin voi joskus vanhoilla päivillä missä on reissaillut, mutta kyllähän tämä vielä menisi mutta kun ei pysy tervennä vasta minä tulin sairaalasta olin neljä viikkoa sairaalassa ja luulivat että ei tule miestä mutta nyt kuitenkin olen jo paljon parempi. Pyydän sinua jos olisit niin hyvä ja lähettäisit minulle sata markkaa rahaa sillä täällä sais ostaa kaupasta ruokatavaraa kun olisi vain suomalaista rahaa sitä varten minä pyydän kun olen niin sairas että saisin ostaa vähän lisää että tulisin terveeksi hyvää vointia ja paljon terveisin Vilho Niemi.

Vilho lähetetään myös muiden suomalaisten tavoin Tsheljabinskista Kamenskiin, jossa hän on yhteydessä kummitätiinsä Anna Niemeen. Vilho toivoo pääsevänsä kotiin ja on myös ilmeisesti anonut paluuta Suomeen yhdessä muiden suojärveläisten kanssa.

**Maaliskuu**

Vastaanottaja Anna Niemi, Suojärvi, Annantehdas

Lähettäjä: Vilho Niemmi?, os Uralskaja obl. gor. heljabinski, zavot Kripnaju Stankostroi, Dom. 4

Siljabinski 20/3-35 VERKOSTOT, OLOT, PALUU, ETNISYYS,

Päivää Ristimamma

Kiitoksia Tuhannen paljon kirjeestä jonka sain mielihyvällä vastaanottaa näin pitkässä ajassa. Olin kovin iloinen kun sain rahakin. Tuntuhan tämä elämä mahdottomalle mutta en tiedä vieläkö tässä selviää. Olisihan se hauskaa kun täältä vielä selviäisi elävänä pois, sitten en välittäis vaikka kuolisikin, raha kirjepä tuli pijan ei menny kuin kaksi viikkoa. --- Täällä on talvella mahdottomia pakkasia voi mennä viiteenkymmeneen viiteen asteeseenkin ja kesällä on taas hyvin kuuma että tahtoo sulaa Ja se voi vaikuttaa että paljon suomalaisia sairastuu jos nyt vielä laitat parisataa niin ehkä se riittää että pääsen vähän parempaan kuntoon ja jos vielä elävänä täältä selviä pois niin kaikki suoritan sitten. Nyt eipä muuta kuin paljon terveisiä ja hauskaa pääsiäistä toivoo Vilho”.

Lähettäjä: Vilho Niemi kirjeessään 28/3.36 Kamenskista Zaljabinskaja Oblast, stanzija Sikoreskaja U.A. 3 Poselok T. 3 z. Barak No 11 kom 32

Vasraanottaja: Anna Niemelle Suojärvi, Annantehdas, ilmoittaa osoitteekseen Kyselee kirjeessään onko Suomessa kuulunut mitään huhuja siitä, että loikkarit pääsisivät takaisin. Toivoo joskus vielä pääsevänsä Suomeen – Kirjeessä alakuloinen sävy.

Vilho ei päässyt Suomeen vaan hänet siirrettiin Nizhni Tagiliin. Memorialin tietokannassa olevien tietojen mukaan tuomittiin kuolemaan 10.2.1938